ai4bharat/Pralekha huggingface dataset:
صحت اور خاندانی بہبود کی وزارت
ڈاکٹر منسکھ مانڈویہ تلنگانہ کے حیدرآباد میں منعقد دو روزہ ’’ چنتن شیور‘‘ کی صدارت کریں گے، جس میں دوا کی کوالٹی ضابطے اور نفاذ پر توجہ دی جائے گی
اس میں حکومت، صنعتی حلقہ، اسٹارٹ اپس، تعلیمی حلقہ کے نامور مقررین اور ماہرین حصہ لیں گے
صحت اور خاندانی بہبود کی مرکزی وزارت 26 اور 27 فروری 2023 کو حیدرآباد میں ’’ ڈرگ، کوالٹی ریگولیشن اور انفورسمنٹ‘‘ پردو روزہ "چنتن شیور" کا اہتمام کر رہی ہے ۔ اس کی صدارت صحت اور خاندانی بہبود وکیمیکل اور کھاد کے مرکزی وزیر ڈاکٹر منسکھ مانڈویہ کریں گے۔ وہیں، صحت اور خاندانی بہبود کی وزیر مملکت ڈاکٹر بھارتی پروین پوار، کیمیکل اور کھاد کے وزیر مملکت ڈاکٹر بھگونت کھوبا اور نیتی آیوگ کے رکن  ڈاکٹر وی کے پال بھی اس میں شامل ہوں گے ۔ اس کے علاوہ، غوروخوض سے متعلق اس دو روزہ اجلاس میں نیشنل ہیلتھ اتھارٹی، این پی پی اے، سی ڈی ایس سی او، این آئی بی، انڈیا فارماکوپیا کمیشن ، این آئی پی ای آر، ریاستی افسران اور عہدیداران بشمول اے سی ایس / پرنسپل سکریٹری حصہ لیں گے۔ اس پروگرام کو حیدرآباد میں واقع شانتی ونم میں منعقد کیا جائے گا۔
اس دو روزہ چنتن شیور کا مقصد ملک میں دواوں کے معیار و نفاذ سے متعلق پالیسیوں اور پروگراموں کے عمل درآمد کا جائزہ لینا ہے۔ اس کے علاوہ، اس میٹنگ میں انڈین ڈرگس اسٹینڈرس کی پیش گوئی، شفافیت ریاستوں اور مرکز میں ریگولیٹری صلاحیتوں کی تعمیل کا جائزہ لے کر کاروبار میں آسانی کے لئے طریقوں اور ذرائع کی بھی سفارش کی جائے گی۔ شرکاء عالمی سطح پر بہترین طریقوں ، ڈیجیٹل ٹولز، کلینیکل ٹرائل اسٹینڈرڈس جیسی نئی کارروائیوں کو تعارف کرانے پر بھی تبادلہ خیال کریں گے ، اس طرح سے وہ عام شہریوں کے فائدے کے لیے ملٹی اسٹیک ہولڈر کا طریقہ وضع کرکے ایک محرک فراہم کریں گے۔
اس چنتن شیور کے تحت مندرجہ ذیل پہلوؤں پر پانچ اجلاس کا منصوبہ بنایا گیا ہے۔
- گھریلو اور برآمداتی بازاروں میں دواوں ،کاسمیٹکس اور طبی آلات کے معیار پر اعتماد پیدا کرنا
- زمین سطح پر موثر عمل درآمد
- ہندوستانی فارماکوپیا اور اس کے معیارات کی تعمیل
- تمام ریگولیٹری سرگرمیوں کے لیے ایک مربوط آئی ٹی انٹروینشن
- ریاست اور قومی ریگولیٹرز کی صلاحیت سازی
اس کانفرنس میں صحت اور خاندانی بہبود کی وزارت، نیتی آیوگ، صنعتی حلقوں، اسٹارٹ اپس، تعلیمی حلقوں وغیرہ کے معروف مقررین اور ماہرین کے ساتھ پینل مباحثہ منعقد ہوگا ۔ اس کے ساتھ ہی فریقوں کے ساتھ تبادلہ خیال بھی ہوگا۔ ان اجلاس کا مقصد پالیسیوں اور پروگراموں کے مقررہ وقت پر نفاذ کے لیے ایک شراکت پر مبنی طریقہ کار وضع کرنے کے مدنظرفریقوں کے ساتھ غوروخوض کرنا ہے۔
وزارت دفاع
نیشنل ڈیفنس کالج میں پریسیڈنٹس چیئر آف ایکسیلنس آن نیشنل سکیورٹی کا قیام
نئی دہلی، 11 /نومبر 2020 ۔ نیشنل ڈیفنس کالج  کا افتتاح 1960 میں بھارت کے اُس وقت کے عزت مآب وزیر اعظم نے کیا تھا اور 27 اپریل 2020 کو اس کے قیام کے 60 سال مکمل ہوگئے۔ کالج 100 کورس ممبرس کے لئے ’’قومی سلامتی اور اسٹریٹیجک مطالعات‘‘ سے متعلق خاص طور پر تیار کیا گیا 47 ہفتوں پر مشتمل کورس کی سہولت فراہم کرتا ہے۔ ان 100 اراکین میں سے 25 دوست ممالک سے ہیں۔ اس وقت کالج کے سابق طلباء کی تعداد 3899 ہے، جن میں سے 835 طلباء 69 دوست ممالک کے ہیں۔ ان میں سے کئی سابق طلباء اپنے متعلقہ اداروں سے اعلیٰ ترین عہدے پر فائز ہیں۔ بین الاقوامی شہرت کا حامل ادارہ ہونے کے علاوہ یہ کالج دوست ممالک کے ساتھ مضبوط رشتوں کو فروغ دینے میں سفارت کاری کے ایک اہم وسیلے کے طور پر بھی کام کرتا ہے۔ قومی سلامتی نظام کے اندر اسٹریٹیجک تعلیم کے چوٹی کے واحد ادارے کی شکل میں این ڈی سی میں اہم ریزیڈینٹ اکیڈمک اور تحقیقی مہارت کی کمی ہے، جبکہ دنیا بھر کے کالجوں اور یونیورسٹیوں میں دانشورانہ اور اکیڈمک امتیاز کو فروغ دینے کے لئے چیئرس آف ایکسیلینس اور پروفیسر کے عہدے ہیں۔
نیشنل ڈیفنس کالج کی ڈائمنڈ جبلی کے موقع پر بھارت کے عزت مآب صدر جناب رام ناتھ کووند نے 11 نومبر 2020 کو راشٹرپتی بھون میں دفاعی سکریٹری جناب اجے کمار اور کمانڈینٹ ایئر مارشل ڈی چودھری کی موجودگی میں ’’پریسیڈنٹ چیئر آف ایکسیلینس آن نیشنل سکیورٹی‘‘ کے قیام کو منظوری دی۔ پریسیڈنٹ چیئر آف ایکسیلینس آن نیشنل سکیورٹی نہ صرف کالج کے دانشورانہ سرمائے کے فروغ میں مدد کرے گا بلکہ اس کے اعتبار اور وقار میں اضافے میں بھی کافی معاون ثابت ہوگا۔
یہ چیئر نیشنل ڈیفنس کالج، 06، تیس جنوری مارگ، نئی دہلی میں واقع ہوگا اور اس کے لئے سبھی اکیڈمک، انتظامی اور لاجسٹک مدد دی جائے گی۔
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 220.13 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 56997 ٹیکے لگائے گئے۔
ہندوستان میں سردست زیر علاج مریضوں کی تعداد 2,509 ہے۔
فی الحال زیر علاج مریضوں کی شرح 0.01فیصد ہے۔
سردست ملک میں شفایابی کی شرح 98.8 فیصد ہے۔
گزشتہ 24 گھنٹوں کے دوران204 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,41,46,534 ہوگئی ہے۔
پچھلے 24 گھنٹوں کے دوران 214نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((0.11یصد ہے ۔
جانچ کے بعد متاثر پائے جانے والے افراد کی ہفتہ وار شرح فیصد ہے ۔
اب تک کُل91.19 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 188768ٹیسٹ کئے گئے۔
جل شکتی وزارت
پانی سے متعلق قومی پالیسی
نئی دہلی،28؍نومبر،جل شکتی اور سماجی انصاف اور تفویض اختیارات کے مرکزی وزیر مملکت جناب رتن لال کٹاریا نے آج لوک سبھا میں ایک تحریری جواب میں بتایا کہ پانی کے سیکٹر میں بہت سے چیلنج ابھر کر سامنے آئے ہیں، جسے پانی سے متعلق پالیسی کی مناسب نظر ثانی کے ذریعے حل کئے جانے کی ضرورت ہے۔ انہوں نے کہا کہ پانی کے سیکٹر میں موجودہ چیلنجز سے نمٹنے کے لئے جل شکتی کی وزارت کے آبی وسائل ، دریا کی ترقی اور گنگا کے احیاء محکمے کی طرف سے پانی سے متعلق قومی پالیسی 2012 پر نظر ثانی کی گنجائش رکھی گئی ہے۔ اور پانی سے متعلق قومی پالیسی پر نظر ثانی کے لئے 5 نومبر 2019 کو ایک مسودہ کمیٹی تشکیل دی گئی ہے۔ پانی سے متعلق قومی پالیسی پر نظر ثانی کی ضرورت ہے اور یہ نظر ثانی ریاستی سرکاروں سمیت مختلف فریقوں کے ساتھ وسیع مشورے کے ساتھ کی جانی چاہئے۔
آبی وسائل ، پانی کی سپلائی اور صفائی ستھرائی کے لئے ریاست کے وزراء انچارج کی ایک میٹنگ نئی دہلی میں 11 جون 2019 کو ہوئی تھی ، جس میں پانی کی بچت پر مختلف ریاستوں کی جانب سے کئے گئے اقدامات کا جائزہ لیا گیا تھا اور پانی کی سپلائی کی صورت حال سے نمٹنے کے لئے ایکشن پلان کے نفاذ کے علاوہ پانی کو جمع کرنے کے منصوبے اور دیگر پروگراموں کے ساتھ پانی کو بچانے کے بارے میں مختلف ریاستوں کی طرف سے کئے گئے اقدامات کا بھی جائزہ لیا گیا تھا۔ ریاستی سرکاروں سے درخواست کی گئی تھی کہ وہ بڑے پیمانے پر بارش کے پانی کو جمع کرنے کے لئے پانی کی بچت کے اقدامات کو مکمل کریں۔
حکومت ہند نے پانی کی بچت کی ایک مہم جل شکتی ابھیان  کا آغاز کیا ہے، جسے ملک میں پانی کے بحران دوچار 256 ضلعوں میں نافذ کیا جارہا ہے۔ مرحلہ ایک ملک بھر میں پہلی جولائی 2019 سے 30 ستمبر 2019 کے درمیان نافذ کیا گیا تھا۔ مرحلہ-2 جنوبی ریاستوں میں پہلی اکتوبر 2019 سے 30 نومبر 2019 تک نافذ کیا جارہا ہے، جہاں مانسون کی کم بارش ہوتی ہے۔ مہم کے دوران آفیسرز گراؤنڈ واٹر کے ماہرین اور حکومت ہند کے سائنس دانوں نے ان اضلاع میں ریاست اور ضلع سطح کے افسروں کے ساتھ کام کیا ہے تاکہ پانچ نشانے کے تیزی سے نفاذ پر توجہ دیتے ہوئے پانی کو بچانے اور پانی کے وسائل کے بندو بست کو فروغ دینا ہے یہ پانچ نشانے ہیں، پانی کی بچت اور بارش کے پانی کو جمع کرنا ، روایتی اور دیگر آبی اداروں ، ٹینکوں کی تجدید کاری ، بور ویل کا دوبارہ استعمال اور ریچارج ، واٹر شیڈ کو تیار کیا جانا وغیرہ ۔ اس مہم کے ساتھ مختلف شراکت داروں ، سرکاری محکموں، این جی اوز ، ایجنسیوں ، افسروں ، پنچا یتوں اور افراد نے پانی کو بچانے کے لئے اقدامات کرنے شروع کردئے ہیں اور پانی کو بچانے کے لئے ایک زبردست بیداری بھی پیدا کی گئی ہے۔
۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-5436
(Visitor Counter : 108
ا قتصادی امور کی کابینہ کمیٹی
کابینہ نے میسرز سوین فارماسیوٹیکلز لمیٹڈ میں 9589 کروڑ روپے تک کی غیر ملکی سرمایہ کاری کو منظوری دی
وزیر اعظم جناب نریندر مودی کی صدارت میں اقتصادی امور کی کابینہ کمیٹی نے آج میسرز برہیانڈا لمیٹیڈ، قبرص کی طرف سے میسرز سوین فارماسیوٹیکلز لمیٹیڈ میں 9589 کروڑ روپے تک کی غیر ملکی سرمایہ کاری کی ایف ڈی آئی تجویز کو منظوری دی۔ یہ منظوری میسرز برہیانڈا لمیٹیڈ، قبرص کے ذریعے میسرز سوین فارماسیوٹیکلز لمیٹیڈ کے 76.1فیصد تک ایکویٹی حصص کے حصول کے لیے ہے، جو کہ نیشنل اسٹاک ایکسچینج آف انڈیا لمیٹڈ اور بامبے اسٹاک ایکسچینج لمیٹڈ میں درج ایک پبلک لمیٹڈ انڈین فارماسیوٹیکل کمپنی ہے۔ اس مقصد کے لئے لازمی اوپن آفر کے ذریعے موجودہ پروموٹر شیئر ہولڈرز اور پبلک شیئر ہولڈرز سے شیئرز کی منتقلی کی جائے گی۔ میسرز سوین فارماسیوٹیکلز لمیٹیڈ میں مجموعی غیر ملکی سرمایہ کاری 90.1فیصد تک بڑھ سکتی ہے۔
اس تجویز کا سیبی، آر بی آئی، سی سی آئی اور دیگر متعلقہ ایجنسیوں نے جائزہ لیا ہے۔ متعلقہ محکموں، آر بی آئی اور سیبی کی تجویز کی جانچ کے بعد منظوری دی گئی ہے اور یہ اس سلسلے میں نافذ ہونے والے تمام قواعد و ضوابط کی تکمیل سے مشروط ہے۔
غیر ملکی سرمایہ کار کمپنی میسرز برہیانڈا لمیٹیڈ، میں تمام سرمایہ کاری ایڈوینٹ فنڈز کے پاس ہے، جو مختلف محدود شراکت داروں  سے سرمایہ کاری کرتا ہے۔ ایڈونٹ فنڈز کا انتظام ایڈونٹ انٹرنیشنل کارپوریشن کے ذریعے کیا جاتا ہے، جو کہ یو ایس اے میں واقع ایک ادارہ ہے۔ 1984 میں قائم ہونے والی ایڈونٹ انٹرنیشنل کارپوریشن نے 42 ممالک میں تقریباً 75 بلین امریکی ڈالر کی سرمایہ کاری کی ہے۔ ایڈونٹ انڈیا نے 2007 سے ہندوستان میں سرمایہ کاری کا آغاز کیا اور اب تک اس نے صحت کی دیکھ بھال، مالیاتی خدمات، صنعتی مینوفیکچرنگ، کنزیومر گڈز اور آئی ٹی خدمات کے شعبوں میں 20 ہندوستانی کمپنیوں میں تقریباً 34000 کروڑ روپے کی سرمایہ کاری کی ہے۔
منظور شدہ سرمایہ کاری کا مقصد نئی ملازمتیں پیدا کرنا، پلانٹ اور آلات میں سرمایہ کاری کے ذریعے ہندوستانی کمپنی کی صلاحیت میں اضافہ کرنا ہے۔ ایڈونٹ گروپ کے ساتھ ایسوسی ایشن سے توقع ہے کہ بزنس آپریشنزکی توسیع،آپریشنل ایکسی لینس کے حصول ؛ پیداواری صلاحیت میں اضافہ اور ترقی میں تیز ی ؛ ہندوستانی کمپنی کے ماحولیات، صحت و تحفظ کے معیار کو بہتر بنانے اور موجودہ پیشہ ور افراد کے لیے بہترین تربیت کے مواقع کے ساتھ ساتھ انتظام میں عالمی سطح کے بہترین طرز عمل کو اپناکر یہ میسرز سوین فارماسیوٹیکل لمیٹڈ کو بڑا پلیٹ فارم فراہم کرے گا۔
حکومت نے فارماسیوٹیکلز سیکٹر کی خاطر سرمایہ کاروں کے لیے دوستانہ غیر ملکی براہ راست سرمایہ کاری  پالیسی کا نظام وضع کیا ہے تاکہ ٹیکنالوجی، اختراع اور ہنر مندی کے توسط سے گھریلو پیداوار میں اضافےکے لئے اضافی سرمایہ، مسابقت میں اضافہ اور دیگر فوائد کے ساتھ روزگار پیدا کرنے کے لیے عالمی سطح کے بہترین طور طریقوں کو متعارف کرایا جا سکے۔
موجودہ ایف ڈی آئی پالیسی کے مطابق، گرین فیلڈ فارماسیوٹیکل پروجیکٹس میں خودکار راستے کے تحت 100فیصد غیر ملکی سرمایہ کاری کی اجازت ہے۔ براؤن فیلڈ فارماسیوٹیکل پروجیکٹس میں، خود کار طریقے سے 74فیصد تک ایف ڈی آئی کی اجازت ہے اور 74فیصد سے زیادہ سرمایہ کاری کے لیے حکومت کی منظوری درکار ہے۔ گزشتہ پانچ سالوں  کے دوران فارماسیوٹیکل سیکٹر میں کل ایف ڈی آئی کی آمد 43,713 کروڑ روپے رہی ہے۔ گزشتہ مالی سال میں اس شعبے میں ایف ڈی آئی میں 58 فیصد کا نمایاں اضافہ نظر آیا ہے۔
ش ح۔م م ۔ ج
UNO-9460
(
وزارت خزانہ
آئی بی سی  آرڈرنینس 2018اور ہوم بائر۔ارون جیٹلی
مرکزی وزیر، جناب ارون جیٹلی کے ذریعہ تحریرکئے گئے آرٹیکل ‘‘آئی بی سی  آرڈیننس ۔2018اورہوم بائر’’کامتن درج ذیل ہے:
نئی دہلی ،11جون : اقتصادی نرم کاری 1991کے بعد نئے شہروں ، شہری کرن اور بطورخاص ذیلی شہری پھیلاؤمیں غیرمعمولی نمودیکھی گئی ہے ۔ توقع کی جاتی ہے کہ اس رجحان میں مزید اضافہ ہوگا۔ اقتصادی نمو توقعات کو پروان چڑھاتی ہے ۔ جیسے جیسے قوت خرید میں اضافہ ہورہاہے ، دیہی علاقوں سے نقل مکانی بڑھتاجارہاہے اورمعیارحیات کوبہتربنانے کی خواہش بھی بڑھ رہی ہے ۔ بڑے شہروں کے اندراور گرد ونواح میں زمین جائیداد کے پروجیکٹ قائم ہوتے جارہے ہیں ۔ ان میں سے بیشترپیشہ ورزمین جائیداد ڈیولپرز ہیں ۔ یہ ایک ایسا شعبہ ہے جہاں راتوں رات بہت سارے آپریٹرپیداہوگئے ہیں ۔ کچھ ڈیولپرز ایسے ہیں جن کے پاس اپنے وسائل برائے نام ہیں ۔یہ ڈیولپرمکان خریدنے والوں کے سرمائے کااستعمال ، مکانات کی تعمیر میں کرتے ہیں ، زمین سے متعلق بینکوں میں کرتے ہیں اور اس طریقے سے قرض کے جال میں پھنس جاتے ہیں ۔ مکان خریدنے والا سب سے زیادہ خسارے میں رہتاہے، اسے تین طرح کی مارجھیلنی پڑتی ہے ۔ اس نے ڈیولپرکے پاس اپنی جمع پونجی سرمایہ کاری کےطورپرلگادی ہوتی ہے ۔ ہوسکتاہے کہ اس نے قرض لیاہو اور وہ اس پرایم آئی بھی بھررہاہو ۔ بہت سے مکان خریدارایسے ہوتے ہیں جو یاتو اپنی اس جائیداد میں جس میں وہ رہ رہے ہوتے ہیں اس کا کرایہ اداکررہے ہوتے ہیں یا مجبوراکسی دوسری متبادل رہائش گاہ میں رہتے ہیں ۔
نیا آرڈیننس تمام الاٹیوں کو جن کا تعلق زمین جائیدادکے پروجیکٹوں سے ہو ، یکساں حیثیت دیتاہے اورانھیں کاروباری قرض والا ہوم بائرخیال کرتاہے ۔ اسے مالی قرض دینے والا تسلیم کیاجاتاہے وہ خطاکارڈیولپرز کے خلاف تصفیہ کے لئے انسالوینسی کی چارہ جوئی کرسکتاہے ۔ اسے کریڈیٹروں کی کمیٹی جیسے اختیارات حاصل ہوتے ہیں ،اسے ووٹ دینے کا حق حاصل ہوتاہے ۔ وہ تصفیہ کے عمل کو متاثرکرسکتاہے ۔ تحلیل ہونے کی غیرمعمولی صورت حال میں وہ دیگرمالی کریڈیٹروں کی حیثیت کا حامل ہوتاہے ۔
اپنے مخصوص مسائل کے ساتھ تحلیل کا عمل اثاثہ کی حامل کمپنیوں کے معاملے میں کم ہی عملی شکل لیتاہے ۔ تصفیہ ہی فطری راستہ ہوتاہے ۔ تصفیہ کے معاملے میں کوئی دیگرڈیولپراپنا مفاد حاصل کرسکتاہے یا پروجیکٹ مکمل کرنے کے لئے متبادل طریقہ اختیارکرسکتاہے ۔ اس کا ناگزیر نتیجہ یہ ہوگا کہ منڈی از خود اپنا حل نکال لے گی ۔ جیسا کہ گذشتہ چندبرسوں کے دوران فلمی صنعت نے خود کو افزوں طورپر رسمی شکل دے دی ہے ، زمین جائیداد کی صنعت بھی آخرکار خود کورسمی شکل دیگی ۔ کامل اورباقاعدہ بنیادوں والا ریئل اسٹیٹ ڈیولپرباقی رہ جائیگا ۔ راتوں رات اس کاروبارمیں شریک ہونے والے معدوم ہوجائیں گے ۔ پروجیکٹ واجبی مدت کے اندرمکمل ہوجائیں گے اور سرمایہ لگانے والے اپنے حصہ کا الاٹ منٹ تیزی سے حاصل کرسکیں گے ۔ تعمیرات کی سرگرمی پہلے ہی دو عددی نموکے ساتھ رواں دواں ہیں ۔ آرای آراے اورنیا آرڈیننس محض اس عمل کو مہمیز کریگا۔
وزارت دفاع
ایرو اسپیس یونیورسٹی
نئی دہلی، 11 مارچ 2020، دفاع کے وزیر مملکت جناب شری پد نائک نے آج لوک سبھا میں رکن پارلیمنٹ جناب روی کشن اور جناب رویندر کشواہا کے ذریعہ پوچھے گئے ایک سوال کے تحریری جواب میں اطلاع فراہم کی کہ ہندوستان ایروناٹکس لمیٹیڈ  کی تشکیل نو اور اسے مستحکم کرنے کے لئے حکومت ہند کے ذریعہ تشکیل کردہ پلاننگ کمیشن کے اس وقت کے رکن جناب بی کے چترویدی کی صدارت میں ماہرین کے ایک گروپ نے ایرو اسپیس یونیورسٹی قائم کرنے کی سفارش کی تھی۔
ایچ اے ایل کے ذریعہ قائم کردہ سوسائٹی فار ایچ اے ایل ایروناٹکس ریسرچ اینڈ ٹکنالوجیز انسٹی ٹیوٹ کے ذریعہ ایرو اسپیس یونیورسٹی قائم کرنے کے لئے ایک تفصیلی پروجیکٹ رپورٹ  تیار کی گئی تھی جسے ایچ اے ایل بورڈ نے منظوری بھی دی تھی۔
بعدازاں اس تفصیلی پروجیکٹ رپورٹ پر اس وزارت میں غور و خوض کیا گیا ہے اور تجویز پیش کی گئی کہ پارلیمنٹ کے ایک ایکٹ کے ذریعہ انسٹی ٹیوٹ قائم کرنے کے لئے پورا ڈھانچہ دیگر مرکزی یونیورسٹیوں/ اداروں کے مطالعہ قوانین ، ضابطوں اور طریقہ کے مطابق ہونا چاہیے۔ایچ اے ایل کا رول مجوزہ یونیورسٹی قائم کرنے کے لئے آسانی فراہم کرنے والا اور سکریٹری کی سطح پر مدد فراہم کرنے والا ہوگا۔
دو فروری 2018 کو منعقدہ ایچ اے ایل کی 409 ویں بورڈ میٹنگ میں تفصیلی غور و خوض کے بعد ایچ اے ایل نے فیصلہ کیا کہ وہ ایرو اسپیس یونیورسٹی قائم کرنے کے لئے غور نہیں کرسکتی ہے یہاں تک کہ دیگر اداروں مثلاً ڈی آر ڈی او اور پرائیویٹ صنعتوں کے اشتراک و تعاون سے بھی وہ ایرو اسپیس یونیورسٹی قائم کرنے پر غور نہیں کرسکتی ہے۔
۔۔۔۔۔۔۔۔۔۔۔
م ن۔۔ن ا۔
U- 1150
(Visitor Counter : 56
کابینہ
کابینہ نے یونیورسل پوسٹل یونین  کے ساتھ ایک معاہدے کے ذریعہ نئی دہلی ، بھارت میں یو پی یوکے ایک علاقائی دفتر کے قیام کی منظوری دے دی
عزت مآب وزیر اعظم جناب نریندر مودی کے زیر صدارت مرکزی کابینہ نے یو پی یو کے ساتھ ایک معاہدے کے ذریعہ نئی دہلی، بھارت میں یونیورسل پوسٹل یونین  کے ایک علاقائی دفتر کے قیام کو منظوری دے دی ہے، جس کا مقصد خطے میں یوپی یو کے ترقیاتی اشتراک اور تکنیکی تعاون سے متعلق سرگرمیوں کو انجام دینا ہے۔
اس منظوری سے ڈاک کے شعبے میں کثیر جہتی تنظیموں میں فعال کردار ادا کرنے کے لیے راہ ہموار ہوگی اور جنوب –جنوب اور سہ رخی تعاون پر توجہ دی جائے گی۔ بھارت یوپی یو کے علاقائی دفتر کے لیے فیلڈ پروجیکٹ ماہر، عملہ اور دفتر کے لیے درکار دیگر چیزیں فراہم کرائے گا۔ یوپی یو کے تعاون سے اس دفتر کے ذریعہ صلاحیت سازی اور تربیت، ڈاک خدمات کی اثر انگیزی اور کوالٹی کو بہتر بنانے، ڈاک تکنالوجی کو بہتربنانے، ای۔ کامرس اور تجارت کے فروغ سے متعلق مختلف پروجیکٹس تیار کیےجائیں گے اور انہیں خطے کےلیے نافذ کیا جائے گا ۔
یہ پہل قدمی بھارت کے سفارتی اثرات کی توسیع اور دیگر ممالک خصوصاً ایشیا۔پیسفک خطے کے ممالک کے ساتھ تعلقات مضبوط کرنے میں مدد فراہم کرے گی اور ساتھ ہی عالمی ڈاک فورموں میں بھارت کی موجودگی میں اضافہ کرے گی۔
کانکنی کی وزارت
معدنیات کی تلاش میں پرائیویٹ سیکٹر کو راغب کرنے کی کوششیں
معدنیات کی وزارت نے ہمارے ملک کے لیے اہم معدنیات کی فہرست تیار کرنے کے لیے حکم نمبر 2022/1/11 آئی سی مورخہ 01.11.2022 کے ذریعے کانوں کی وزارت کے جوائنٹ سیکریٹری کی سربراہی میں ایک سات رکنی کمیٹی تشکیل دی ہے۔
کمیٹی نے تجویز کردہ کل 30 معدنیات کی رپورٹ پیش کی ہے جو ہندوستان کے لیے اہم ہیں۔ معلومات کی بنیاد پر حکومت نے ہندوستان کے لیے 30 اہم معدنیات کی فہرست جاری کی ہے۔ یہ معدنیات اینٹیمنی، بیریلیم، بسمتھ، کوبالٹ، کاپر، گیلیم، جرمینیم، گریفائٹ، ہافنیم، انڈیم، لیتھیم، مولیبڈینم، نیوبیم، نیکل، پی جی ای، فاسفورس، پوٹاش، آر ای ای، رینیم، سلیکون، اسٹرانٹیم، ٹینٹالم، ٹیلوریم ، ٹین، ٹائٹینیم، ٹنگسٹن، ویناڈیم، زرکونیم، سیلینیم اور کیڈمیم ہیں۔
مرکزی حکومت نے معدنیات کی تلاش میں نجی شعبے کی شرکت کو راغب کرنے کے لیے کئی اقدامات کیے ہیں۔ تسلیم شدہ پرائیویٹ ایکسپلوریشن ایجنسیاں جن کو ایم ایم ڈی آر قانون کی دفعہ 4 کے دوسرے پروویزو کے تحت مطلع کیا گیا ہے، انہیں اجازت دی گئی ہے کہ وہ لائسنس کے بغیر تلاشی کا کام انجام دیں۔ ان ایجنسیوں کو نیشنل منرل ایکسپلوریشن ٹرسٹ  کے تحت فنڈ حاصل کرنے کے لیے بھی اہل بنایا گیا ہے۔ اب تک، ایم ایم ڈی آر قانون کی دفعہ 4 کے تحت مرکزی حکومت کی طرف سے کل 14 نجی ایجنسیوں کو مطلع کیا گیا ہے۔ یہ ایجنسیاں این ایم ای ٹی فنڈ سے تلاشی کے11 منصوبے شروع کرنے کے کام میں مصروف ہیں۔ اس کے علاوہ کوئی بھی شخص جامع لائسنس کی نیلامی کے لیے کسی علاقے کی اطلاع کے لیے ریاستی حکومت کو تجویز پیش کر سکتا ہے۔ اس کے علاوہ معدنیات کی تلاش میں نجی شرکت کی حوصلہ افزائی کے لیے کمپوزٹ لائسنس  کے حاملین کے لیے این ایم ای ٹی کی جانب سے تلاش کے اخراجات کی جزوی واپسی جیسی مراعات متعارف کرائی گئی ہیں۔
یہ معلومات کوئلہ، کانوں اور پارلیمانی امور کے مرکزی وزیر جناب پرہلاد جوشی نے آج لوک سبھا میں ایک سوال کے تحریری جواب میں دی۔
۔۔۔۔۔۔۔۔۔۔۔
ش ح۔ق ت۔ع ن

(Visitor Counter : 38
نوجوانوں کے امور اور کھیل کود کی وزارت
حیدرآباد میں شٹّلر این سکِیّ ریڈی اور فیزیو تھریپسٹ کرن سی کووڈ پازیٹو پائے گئے
نئیدہلی14اگست 2020۔حیدرآبادمیںشٹّلراینسکِیّریڈیاورفیزیوتھریپسٹکرنسی، جو حیدرآباد میں پلیلا گوپی چند بیڈ منٹن اکادمی کے بیڈ منٹن کے قومی کیمپ میں پہنچے تھے ، ٹیسٹ کرنے پر کووڈ پازیٹو پائے گئے ہیں۔یہ بات اس وقت سامنے آئی جب ان کا ایس اے آئی کا لازمی کووڈ ٹیسٹ کیا گیا جو کہ وہاں پہنچنے والے تمام کھلاڑیوں ،کوچوں اور امدادی عملے کا کیا جاتا ہے ۔
سکی اور کرن دونوںمیں بیماری کی علامات نظر آئی ہیں ۔دونوں حیدرآباد کے رہنے والے ہیں اور اپنے گھروں سے ہی کیمپوں میں شرکت کررہے ہیں۔اسی دوران اکیڈمی کو سینی ٹائزیشن کے لئے بند کردیا گیا ہے۔سکی اور کرن سے ملنے والے تمام افراد کا پتہ لگایا جارہا ہے اور ان کا آرٹی ،پی سی آر ٹیسٹ دوبارہ کیا جارہا ہے ۔
قومی چیف بیڈ منٹن کو چ پلیلا گوپی چند نے حیدرآباد سے بات کرتے ہوئے بتایا :’’ تمام کھلاڑیوں ،کوچوں ، امدادی عملے اور انتظامی عملے کا بیڈ منٹن کے قومی کیمپ میں ایس اے آئی کا لازمی کووڈ ٹیسٹ کیا جارہا ہے اور کیمپ میں رہنے والے دو افراد کووڈ -19سے متاثر پائے گئے ہیں۔ ضابطے کے مطابق تمام لازمی احتیاطی تدابیر کی جارہی ہیں تاکہ کھلاڑی محفوظ طریقے سے اور جلد از جلد ٹریننگ کے لئے واپس آسکیں ۔‘‘
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔اع۔رم
U-4509
(Visitor Counter : 127
بجلی کی وزارت
وزارت بجلی کے تحت مرکزی سرکاری دائرہ کار کی صنعتی اکائی این ایچ پی سی نے 6.80 فیصد سالانہ کے کوپن سے 750 کروڑ جمع کئے
نئی دہلی ،23؍اپریل2020: حکومت ہند کی وزارت بجلی کے تحت مرکزی سرکاری دائرہ کار کی صنعت، این ایچ پی سی لمٹیڈ نے از حد مسابقتی شرح سود ، یعنی 6.8فیصد سالانہ کی درپر 10 برسوں کی قرض مدت کے لئے نجی پلیسمنٹ بانڈز کے توسط سے 750 کروڑ روپے کی رقم بہم پہنچائی ہے۔کمپنی نے کہا کہ اجراء کا ڈھانچہ 500کروڑ کے بیس سائز پر مشتمل ہے، جس میں 250 کروڑ روپے کا گرین شو متبال بھی شامل ہے۔
یہ بات بھی کہی گئی ہے کہ منڈی میں اس اجراء کا غیر معمولی خیر مقدم ہوا ہے اور اس سلسلے میں 3.87 گنا زیادہ شرح تعاون یعنی کووڈ-19 کے پھیلاؤ کے دوران 2899 کروڑ روپے زائد حاصل ہوئے ہیں۔ 6.80فیصد کا کوپن ریٹ رواں مالی سال کے دوران سب سے کم ریٹ یا شرح کہی جاسکتی ہے، جو 30 بی پی ایس یا 0.30فیصد کے مساوی ہے اور 10 سال کی مدت کے لئے جاری 7.10 فیصد بانڈز کے سلسلے میں جاری اے اے اے کے لحاظ سے بھی کم ہے۔ این ایچ پی سی کے پاس آلہ ترین کریڈٹ ساکھ موجود ہے اور اسے سرکردہ ریٹنگ یعنی درجہ بندی ایجنسیوں کی جانب سے اے اےا ے کے زمرے میں رکھا گیا ہے۔
کابینہ
کابینہ نے صحت میں تحقیق کے شعبے میں بھارت اور میانما کےدرمیان مفاہمت نامے کو منظوری دے دی ہے
نئی دلّی ، 30 جون / وزیر اعظم جناب نریندر مودی کی صدارت میں مرکزی کابینہ کو طبی تحقیق کی بھارتی کونسل  اور میانمار کی صحت اور کھیل کود کی وزارت کے طبی تحقیق کے محکمے  کےدرمیان مفاہمت نامے کے بارے میں مطلع کیا گیا ، جس پر فروری ، 2020 ء میں نئی دلّی میں دستخط کئے گئے تھے ۔
اس مفاہمت نامے کا مقصد باہمی تحقیق کے موضوعات میں صحت سے متعلق تحقیقی تعلقات کو فروغ دینا ہے۔ بنیادی مقاصد یہ ہیں:
- متعدی بیماریوں کا خاتمہ  ۔
- ابھرتے ہوئے اور وائرل انفیکشن کے نیٹ ورک پلیٹ فارم کا فروغ ۔
- تحقیقی طریقۂ کار کے بندوبست ، طبی تجربات و اخلاقیات وغیرہ میں تربیت / صلاحیت سازی۔
- ریگولیٹری نظام میں ہم آہنگی۔
ورکشاپوں / میٹنگوں اور تحقیقی پروجیکٹوں کے لئے وقتا فوقتا فنڈ کی دستیابی کے مطابق فیصلہ کیا جائے گا ۔ فریقین ایک مشترکہ ورکنگ گروپ قائم کریں گے ، جس میں ہر ایک ادارے کے مندوبین شامل ہوں گے ۔ جے ڈبلیو جی کی میٹنگیں ایک بعد ایک بھارت اور میانما ہوں گی ۔ ویزا اینٹری فیس ، قیام و کھانے اور پینے کے اخراجات ، جے ڈبلیو جی کے ارکان کی آمد و رفت کے اخراجات بھیجنے والے فریق کے ذریعے برداشت کئے جائیں گے ،جب کہ جے ڈبلیو جی کی میٹنگوں کے اخراجات میزبان فریق کے ذریعے ادا کئے جائیں گے ۔
۔۔۔۔ ۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔ ۔ ۔۔۔۔۔۔۔ ۔ ۔

U.No. 6053
(
نیتی آیوگ
کولمّ کی انجو بِست اور تھرو اننتھا پورم کی آردرا چندرا مولی کو نیتی آیوگ نے بھارت میں تبدیلی کرنے والی خواتین کے اعزاز سے نوازا ہے
نیتی آیوگ نے وومن ٹرانسفارمنگ انڈیا ایوارڈ کے پانچویں ایڈیشن کا انعقاد کیا
آزادی کے 75 ویں سال میں 75 خواتین کو اعزاز سے نوازا گیا
کیرالہ کی امرتا سَرو  کی انجو بِست اور ایکا بایو کیمیکلز پرائیویٹ لمیٹیڈ کی آردرا چندرا مولی ، اُن 75 خواتین میں شامل ہیں ، جنہیں نیتی آیوگ نے ویمن ٹرانسفارمنگ انڈیا کے ایوارڈ سے نوازا ہے۔
خواتین ،ہندوستان کو ایک ’سشکت اور سمرتھ بھارت‘ میں تبدیل کرنے میں مسلسل کلیدی کردار ادا کر رہی ہیں۔ مختلف شعبوں میں ، ان خواتین کی نمایاں کامیابیوں کے اعتراف میں نیتی آیوگ نے ویمن ٹرانسفارمنگ انڈیا ایوارڈز کا آغاز کیا ہے۔
اس سال، ہندوستان کی آزادی کے 75 سالہ جشن ’ آزادی کا امرت مہوتسو ‘کے ایک حصے کے طور پر، 75 خواتین کو ڈبلیو ٹی آئی ایوارڈز سے نوازا گیا۔ Click here to know more about the other awardees.
1 ۔ انجو بِست ، کولمّ
امرتا سَرو 
انجو بِست اور ان کی ٹیم کیلے کے ریشے سے کئی بار استعمال ہونے والے حیض کے پیڈ بنانے والی دنیا کی پہلی خاتون ہیں، جو کہ زرعی فضلے سے تیار کئے جا رہے ہیں۔ سوکھیم ری یوز ایبل پیڈز نے کئی ایوارڈز جیتے ہیں اور یہ بین الاقوامی سطح پر فروخت کئے جا رہے ہیں۔ ان کا ویژن یہ ہے کہ اعلیٰ معیار کے پیڈ ، جو وہ برآمد کرتی ہیں ، بھارت کے دیہی علاقوں میں بھی بہت سستی قیمتوں پر دستیاب ہونے چاہئیں ۔ اب تک، انہوں نے 500,000 سے زیادہ پیڈ فروخت اور تقسیم کئے ہیں، جو سالانہ 2000 ٹن سے زیادہ CO2 کے مساوی اخراج کو روکنے میں مدد کرتے ہیں۔ اس سے ایک اندازے کے مطابق 43,750 ٹن غیر بایو ڈی گریڈیبل حیض کے فضلے کو ختم کرنے میں بھی مدد ملی ہے۔
امرتا سَرو اعلیٰ معیار اور سستے حیض کے پیڈ کیلے کے ریشے سے تیار کئے گئے ہیں ، خواتین اور لڑکیوں کو فراہم کر رہی ہے ۔
2 ۔ آردرا چندرا مولی ، تھرو وننتھا پورم
ایکا بایو کیمیکلز پرائیویٹ لمیٹیڈ
آردرا ایک بایوٹیک انجینئر، کاروباری شخصیت اور انٹرپرینیورشپ تحقیق کار ہیں ۔ وہ ایکا بایو کیمیکلز پرائیویٹ لمیٹیڈ کی بانی اور منیجنگ ڈائریکٹر ہیں ، جو بھارت میں پہلی مکمل طور پر خواتین کی ملکیت والی ماحولیاتی بایوٹیک کمپنی ہے ۔ وہ سائنس اور انٹرپرینیورشپ کو ، ان تمام شعبوں میں دلچسپی رکھنے والوں ، خاص طور پر خواتین کے لئے قابل رسائی بنانے کے لئے پرجوش ہیں ۔
آردرا نے یو سی ایل سے مینجمنٹ میں ایم ریس ، واروِرک بزنس اسکول سے مینجمنٹ میں ایم ایس سی اور کیرالہ یونیورسٹی سے بایو ٹیکنالوجی اور بایو کیمیکل انجینئرنگ میں بیچلرز کی ڈگری حاصل کی ہے ۔
ایکا بایو کیمیکلز ماحول دوست متبادلوں کی فراہمی میں مدد کرتی ہے ، جو بہت موثر ہے اور دیہی کھیتی باڑی ، گندے پانی کی صفائی اور کچرے کے بندوبست پر توجہ مروکز کرتی ہے ۔ یہ زمین پر انسانی نشانات کو کم کرنے میں قابلِ قدر تعاون کر رہی ہے ۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 3083
(Visitor Counter : 115